Idehaza is mûködik az ingyenes Google navigáció
A megfelelõ androidos okostelefonnal és folyamatos mobilnet-kapcsolattal már Magyarországon is kipróbálható a Google ingyenes autós navigációja.
Az internetes vállalat egy hónappal ezelõtt jelentette be, hogy ingyenes navigációs szolgáltatást is beépít az Android operációs rendszert futtató mobiltelefonokra készült Google Maps térképszoftverbe, amely hangos utasításokkal is vezérelhetõ. A Magyar Android portál a hétvégén számolt be róla, hogy egy segédprogrammal és egy törésnek köszönhetõen az Egyesült Államokon kívül is elindítható a térképszoftver új funkciója, vagyis a Google akár idehaza is keres és navigál a készüléken, teljesen ingyenesen.

A felhasználóknak a funkció használatához legalább a Google Android 1.6-os verzióját futtató készülékre, vagyis T-Mobile G1-re vagy Pulse-ra van szükségük. A legújabb meghackelt Google Maps kliens mellett a Navstarter nevû szoftvert is telepíteni kell, ennek elindításával válik aktívvá az eredetileg csak az USA-ba szánt funkció.

A Google térképek használatához az okostelefonnak természetesen folyamatos internetkapcsolat kell, mivel a kliens nem tárolja a térképeket, hanem folyamatosan tölti le azokat. Rendszeres navigációhoz így nagyon költséges lehet a használata, alkalmanként azonban jó segítséget nyújthat, fõleg, hogy pár hete a Google térképes cégkeresõje már idehaza is elérhetõ. A térképet emellett, hasonlóan a webes változathoz, át lehet kapcsolni mûholdas nézetbe is, és ahol elérhetõ, ott a Street View utcanézeti képeit is megjeleníti a navigáláshoz a telefon.

A hangutasításokkal egyelõre nehezen birkózik meg a kliens a portál beszámolója szerint, mivel nincs lokalizációja: a hangfelismerõ ezért csak angol kiejtéssel érti meg és ejti ki az utcaneveket, és a navigációs utasításokat.
okostelefon Google gps android navigáció